Ostrovnojus
Ostrovnojus (rus. Островной) – miestas Rusijoje, Murmansko srityje, 360 km į pietryčius nuo Murmansko, Barenco jūros pakrantėje, 12 km nuo Jokangos žiočių; sudaro uždarąją teritoriją. Yra Rusijos šiaurės laivyno karinė bazė „Gremicha“. Miesto apygardą sudaro dvi dalys, viena nuo kitos atskirtos 5 km atstumu. Į ją taip pat patenka Sviatyj Noso kyšulys. Sausuma susisiekimo nėra, iš Murmansko galima patekti sraigtasparniu arba laivu.